laion/Wikipedia-Exotic huggingface dataset:
ג'והור (מלזיה)

ג'והור (במלאית: Johor) היא מדינה במלזיה. בראש המדינה עומד סולטאן. ג'והור נמצאת בחלקה המערבי של מלזיה, בדרום חצי האי המלאי, והיא גובלת במלאקה ונגרי סמבילן בצפון-מערב, פהנג בצפון, ים סין הדרומי במזרח, מצר ג'והור (אשר מפריד בינה ובין סינגפור) בדרום ומצר מלאקה במערב. בירתה היא ג'והור באהרו והבירה המלכותית שלה (מקום משכנו של הסולטאן) היא מואר. שמה המורחב של המדינה הוא ג'והור דרול טקזים (במלאית: Johor Darul Takzim, בג'אווי: جوهر دارالتّعظيم). מקור "דרול טקזים" הוא מערבית (دارالتّعظيم, בתעתיק מדויק: דאר אלתעט'ים, בתעתיק חופשי: דאר א-תעזים) ומשמעות השם היא "בית ההאדרה". בשטחים בהם נמצאת ג'והור כיום נוסדה בתחילת המאה ה-16 סולטנות ג'והור. הסולטנות הוקמה על ידי בנו של הסולטאן האחרון של סולטנות מלאקה לאחר שפורטוגל כבשה אותה. בשיאה, במחצית השנייה של המאה ה-17, שלטה הסולטנות החדשה גם בשטחי מדינות מלאקה ופהנג של היום ובחלקים מסומטרה והייתה מרכז מסחרי חשוב באזור. עם זאת בהמשך המאה ה-17 ובמאה ה-18 היא החלה להיחלש ולאבד מריבונותה. במאה ה-19 הסולטנות החלה להתפרק והיא נותרה רק עם חלקיה בחצי האי המלאי. בנוסף בריטניה התחילה להשתלט על הסולטנות בהדרגתיות. בסוף המאה ה-19 הסולטאן אבו בכר הוביל תהליך של מודרניזציה במהלכו נוצרה חוקה לג'והור והשלטון האדמיניסטרטיבי בה עבר לסגנון בריטי. באותו זמן הגיע למדינה גם זרם של מהגרים סיניים שעסקו בחקלאות. במהלך מלחמת העולם השנייה נכבשה ג'והור על ידי האימפריה היפנית ולקראת סוף המלחמה היא שוחררה על ידי כוחות בעלות הברית. ב-1946 צורפה ג'והור לאיחוד המלאי, שהיה ניסיון להקים קולוניה בריטית פדרטיבית שתאגד בתוכה את כל השטחים של מלזיה כיום בחצי האי המלאי. ג'והור, כמו יתר חלקי האיחוד, התנגדה לו ופעלה למען השגת עצמאות. ב-1948 האיחוד הפך להיות פדרציית מלאיה, אשר קיבלה את עצמאותה ב-1957. פדרציית מלאיה הייתה בין המרכיבים של מלזיה שהוקמה ב-1963. מדיה וקבצים בנושא ג'והור בוויקישיתוף אתר האינטרנט הרשמי של ג'והור ג'והור, באתר אנציקלופדיה בריטניקה (באנגלית)
גביע דייוויס 1950

גביע דייוויס 1950 הייתה התחרות ה-39 במניין מאז ייסוד התחרות. מחזיקי הגביע היו נציגי ארצות הברית ומשחק הגמר נערך בפורסט הילס, קווינס. לתחרות נרשמו 26 נבחרות שחולקו ל-2 בתים- "בית אמריקה" ו"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה אוסטרליה ניצחה את שוודיה. המשחק על התואר נערך ב-25–27 באוגוסט 1950 בפורסט הילס, קווינס, ארצות הברית. נבחרת ארצות הברית הפסידה לנבחרת אוסטרליה עם תוצאה 1:4. בכך נבחרת אוסטרליה זכתה בתואר בפעם ה-8. בית הזה כלל 4 נבחרות כולל אוסטרליה. הבית כלל 24 קבוצות, כולל פרו, הפיליפינים, מצרים, פקיסטן וישראל. לאחר משחקים מוקדמים החלו משחקי רבע הגמר. המשחק בין מנצחי הבתים התקיים בריי, ארצות הברית, במהלך 11–13 באוגוסט 1950. נבחרת אוסטרליה ניצחה את נבחרת שוודיה עם התוצאה 2:3. בשנת 1950 נבחרת ישראל השתתפה בתחרות בפעם השנייה. היא שובצה בבית אירופה ועברה ללא משחק לסיבוב השני בו היא שיחקה נגד נבחרת פולין. נתונים על התחרות
סרפנד (פירושונים)

האם התכוונתם ל... סרפנד אל-עמאר – כפר ערבי שהתקיים עד מלחמת העצמאות ממזרח לראשון לציון טבח סרפנד אל-עמאר – טבח שערכו חיילי מחיילי דיוויזיית הרגלים הרכובים אנזא"ק בתושבי סרפנד אל-עמאר בדצמבר 1918 סרפנד – מחנה של הצבא הבריטי ממזרח לראשון לציון, שנקרא על שם הכפר הסמוך, סרפנד אל-עמאר. כיום מחנה צריפין צריפין – מחנה של צה"ל, במקום שבו שכן מחנה סרפנד אל-סרפנד – כפר ערבי מדרום לחיפה, חרב במלחמת העצמאות סרפנד אל-חראב – כפר ערבי שהתקיים עד מלחמת העצמאות מצפון לנס ציונה סרפנד (לבנון) – עיירה בלבנון, במקום שבו שכנה העיר הפיניקית צרפת
יורם בן-זאב

יורם בן-זאב (נולד ב-20 ביולי 1944) הוא דיפלומט ישראלי בדימוס, כיהן כשגריר ישראל בגרמניה. בן-זאב נולד בארץ ישראל ב-1944. הוא שירת כקצין בצה"ל ונפצע במהלך מלחמת ששת הימים. סיים תואר ראשון בלימודי המזרח התיכון, מדע המדינה ויחסים בינלאומיים באוניברסיטה העברית בירושלים. במשרד החוץ החל לשרת ב-1973, שימש קונסול בהונג קונג, ב-1974 מונה למזכיר ראשון בשגרירות ישראל במנילה שבפיליפינים. ב-1977 מונה לעוזר בכיר למנהל אגף המזרח התיכון במשרד החוץ, ב-1980 מונה לסגן דובר המשרד. בשנים 1981 עד 1985 שימש נספח לענייני תקשורת ויחסי ציבור בקונסוליה הישראלית בלוס אנג'לס. בשנים 1987 עד 1993 שימש יועץ לנשיא מדינת ישראל חיים הרצוג. לאחר חתימת הסכמי אוסלו מונה למתאם מיוחד לתהליך השלום בין ישראל לפלסטינים ובין ישראל ומדינות ערב. ב-1995 מונה לקונסול כללי בלוס אנג'לס. ב-1999 מונה לראש אגף צפון אמריקה במשרד החוץ, בתפקיד זה שימש יועץ לראש הממשלה אהוד ברק במהלך ועידת קמפ דייוויד (2000). בדצמבר 2007 מונה לשגריר ישראל בגרמניה, תפקיד בו כיהן עד 2012. לאחר פרישתו ממשרד החוץ מונה לדירקטור בחברת אלביט מערכות. בן-זאב נשוי לאיריס ואב לשלושה, מתגורר בתל אביב-יפו. יורם בן זאב – השגריר שעשה היסטוריה, באתר מכון גתה יורם בן-זאב, באתר חברת אלביט מערכות (הקישור אינו פעיל) ברק רביד, יורם בן זאב מונה לשגריר ישראל בגרמניה, באתר הארץ, 31 ביולי 2007
פארק הגיבורים הלאומיים

פארק הגיבורים הלאומיים (באנגלית: National Heroes Park) הוא שילוב של גן בוטני ובית קברות לבכירי האומה בקינגסטון, ג'מייקה. גודלו 20 הקטאר והוא כולל מספר מונומנטים לזכר הגיבורים הלאומיים של האומה, ראשי ממשלתה ובני משפחותיהם ומנהיגים חברתיים. ביום הזיכרון של חבר העמים הבריטי (יום א' השני של נובמבר) מתקיים באתר טקס לזכר הנופלים במלחמות. על המקום שומר באופן קבוע משמר טקסי, שחייליו הם חלק מצבא ג'מייקה. האתר שימש מ-1783 כזירה למרוצי סוסים. ב-1818 נרכש השטח על ידי מועצת קינגסטון ושימש לחגיגות ציבוריות גדולות כגון החגיגות לביטול העבדות ב-12 באוגוסט 1838 וחגיגות "יובל הזהב" ו"יובל היהלום" של המלכה ויקטוריה ב-1887 ו-1897, בהתאמה. ב-1953 הופסק השימש באתר ככר מרוצי סוסים, הוא הוכשר לטקס קבלת הפנים לאליזבת השנייה, מלכת הממלכה המאוחדת לרגל ביקורה הראשון באי ונקרא פארק הזיכרון לג'ורג' השישי לזכר אביה. כן הועתקה למקום האנדרטה לזכר נופלי מלחמת העולם הראשונה, ששכנה קודם לכן ברח' צ'רץ'. לאחר עצמאותה של ג'מייקה, ב-1962 הוכרז האתר כפארק הגיבורים הלאומיים. ב-5 בדצמבר 1976 התקיים במקום המופע המוזיקלי "Smile Jamaica Concert" ("חייכי ג'מייקה") בהשתתפות בוב מארלי לעיני 80,000 צופים. אנדרטת או מצבת הנופלים במלחמת העולם הראשונה והשנייה (The Jamaica War Memorial or Cenotaph), בצורת צלב, 1922 אנדרטה וקבר בו נטמנו שרידי גופתו של מנהיג השחורים מרקוס גארבי שנפטר בלונדון ב-1940. האנדרטה הוקמה בשנת 1964‏ מונומנט הקשת לזכרו של ראש ממשלתה הראשון של ג'מייקה אלכסנדר בוסטמנטה המקיף את קברו, 1979‏ מונומנט נורמן מנלי ומשפחתו, במרכז הפארק. נבנה ב-1972 משישה עמודים מאסיביים מחוברים בטבעת ממנה צומחים לגובה שישה עמודים נוספים, סמוך לו נמצא קבר בנו, ראש ממשלת ג'מייקה מייקל מנלי מ-2002. מונומנט וקברו של ראש הממשלה דונלד סנגסטר, 1968‏ מונומנט נאני, מנהיג המארוּנס, הלוחמים לשחרור מעול העבדות, רחבת בטון ובמרכזה פסל קינטי המפיק צלילים, 1999‏ מונומנט סמואל שארפ, מנהיג מרד העבדים של 1831‏ אישים הקבורים במקום, אתר "Find a Grave" על הפארק, באתר מורשת ג'מייקה רכיבת סוסים בג'מייקה באתר המורשת של ג'מייקה מצבת הנופלים במלחמת העולם הראשונה אתר הקונצרט Monument to the Rt. Excellent Marcus Garvey Monument to the Rt. Excellent Sir Alexander Bustamante Monument to the Rt. Excellent Norman Manley Monument to the Most Honourable Michael Manley Monument to the Most Honourable Sir Donald Sangster Monument to the Rt. Excellent Nanny Monument to the Rt. Excellent Samuel Sharpe
ג'והור באהרו

ג'וֹהוֹר בַּאהְרוּ (במלאית: Johor Bahru, בכתב ג'אווי: جوهر بهرو, בסינית: 新山, בטמילית: ஜொஹோர் பாரு) היא בירת מדינת ג'והור במלזיה. העיר נמצאת בקצה הדרומי של חצי האי המלאי, על חוף מצר ג'והור המפריד בינה ובין סינגפור. בעיר מתגוררים 497,067 תושבים (נכון ל-2010). ג'והור באהרו נוסדה ב-1855 על ידי הסולטאן טמנגונג (במלאית: Temenggung) תחת השם טנג'ונג פוטרי (במלאית: Tanjung Puteri) כדי לשמש מרכז שלטוני לסולטנות ג'והור. ב-1858 השם שונה לאיסקנדר פוטרי (במלאית: Iskandar Puteri). ב-1866 השם שונה שוב לשם הנוכחי, ג'והור באהרו. בהמשך המאה ה-19 ג'והור באהרו החלה להתפתח ולהתרחב תחת שלטון הסולטאן אבו בכר. בסוף המאה הגיע לג'והור באהרו גל של מהגרים סינים שעזרו להתפתחותה. ההתפתחות והגדילה נמשכו עד מלחמת העולם השנייה. ב-31 בינואר 1942 כוחות האימפריה היפנית כבשו את ג'והור באהרו במסגרת קרב מלאיה. הבריטים פוצצו את הגשר שקישר בין ג'והור באהרו ובין סינגפור בניסיון לעצור את התקדמות היפנים, אך היפנים הצליחו לצלוח את מצר ג'והור ולכבוש את סינגפור תוך זמן קצר. ג'והור באהרו שוחררה על ידי בעלות הברית ב-1945 כמו יתר חצי האי המלאי. ב-1 בינואר 1994 ג'והור באהרו קיבלה מעמד רשמי של עיר. כלכלת העיר מתבססת בעיקר על קשרי מסחר עם סינגפור הקרובה. תיירים רבים באים מסינגפור לג'והור באהרו וגם אנשים מג'והור באהרו עובדים בסינגפור. בעיר נמצאות מספר אוניברסיטאות, בהן האוניברסיטה הטכנולוגית של מלזיה. העיר מקושרת לסינגפור בשני גשרים: גשר ג'והור-סינגפור והקישור השני מלזיה-סינגפור. את העיר משרת נמל התעופה הבינלאומי סנאי, הנמצא בעיירה סנאי במרחק של 35 קילומטרים צפון-מערבית למרכז ג'והור באהרו. הנמל מציע טיסות ליעדים בתוך מלזיה ולמספר יעדים נוספים במזרח אסיה. הרפובליקה העממית של סין שנג'ן, גואנגדונג, הרפובליקה העממית של סין מלזיה קוצ'ינג, סראוואק, מלזיה ערב הסעודית ג'דה, ערב הסעודית טורקיה איסטנבול, טורקיה אינדונזיה סורבאיה, אינדונזיה אתר האינטרנט הרשמי של ג'והור באהרו ג'והור באהרו, באתר אנציקלופדיה בריטניקה (באנגלית) מפקד 2010, מחלקת הסטטיסטיקה של מלזיה (במלאית).
מריגוט (דומיניקה)

מריגוט (באנגלית: Marigot) הוא היישוב הגדול ביותר במחוז סנט אנדרו שבצפון-מזרח דומיניקה. בעיירה קיימת פעילות נרחבת של ענף הדיג ופועל בה אחד משני נמלי התעופה של האי. מריגוט היא מקום הולדתו של ראש ממשלת דומיניקה הרביעי, אדיסון ג'יימס. מפקד האוכלוסין של דומיניקה - 2011
אנדרטת האצ"ל ברמלה

אנדרטת האצ"ל ברמלה היא אנדרטה הנמצאת בכניסה הצפונית-מערבית לעיר, ליד צומת רמלה צפון. האנדרטה מנציחה את 51 לוחמי האצ"ל שנפלו בקרב על רמלה במלחמת העצמאות. במחצית מאי 1948 פנה פיקוד ההגנה לאצ"ל בבקשה לתקוף את רמלה כדי למשוך כוחות אויב מחזית לטרון. הבקשה נענתה בחיוב ותשע פלוגות שמנו כ-800 לוחמים רוכזו בבסיס בבאר יעקב בפיקודו של עמיחי פאגלין ומשם החלו בהתקפות על רמלה שנמשכו מ-16 במאי 1948 עד 11 ביוני 1948. לוחמי האצ"ל היו חמושים בנשק נחות ומאומנים ללוחמת גרילה ולא נגד צבא סדיר. דווקא הצד המערבי של רמלה היה מבוצר ומוגן על ידי מאות לוחמים ערביים מקומיים וחיילי הלגיון הערבי ועל חומה בצורה זו התנפצו כל התקפות לוחמי האצ"ל שהצליחו רק לכבוש את בניין מפקדת חסן סלאמה ולהתבסס בו. כיבוש מחנה צריפין ב-20 במאי 1948 גרם לקיצור החזית ונסיגת הכוחות הערביים מהמחנה לרמלה והגביר שם את כוחו של חסן סלאמה. הוא הגביר את התקפות הנגד שלו על כוחות האצ"ל וגרם להם אבדות כבדות. כן הגיעו לעיר מאות לוחמים מקומיים ופלוגה של הלגיון הערבי. לנוכח המצב הקשה פנו נציגי אצ"ל עמיחי פאגלין ויעקב מרידור בבקשת עזרה למטה חטיבת גבעתי. גדוד 54 בפיקודו של צבי צור היה בקיבוץ נען, 5 ק"מ דרומית לרמלה. תוך תיאום עם המטכ"ל והפיקוד העליון החל הגדוד לבצע סיורים אלימים ופשיטות על רמלה בתאריכים 22 במאי 1948 - 29 במאי 1948 ולאחר מכן עבר דרומה בעקבות התקדמות הצבא המצרי. ב-11 ביוני 1948, זמן קצר לפני שנכנסה ההפוגה הראשונה לתוקף, פתחו הערבים בהתקפה גדולה והצליחו לכבוש בחזרה את בניין מפקדתו של חסן סלאמה. לוחמי האצ"ל נסוגו באבדות כבדות כשהם משאירים גופות רבות בשטח. 51 לוחמי אצ"ל (ביניהם שתי לוחמות - חובשות) נפלו בקרב על רמלה. מספר חללי האצ"ל היה הגדול ביותר בקרב זה. העיר נכנעה כעבור חודש כמעט ללא קרב במבצע דני כאשר כותרה ממזרח. 22 גופות נשארו בשטח ורק לאחר מבצע איתור הן נקברו ב-1952 בקבר אחים בבית הקברות הצבאי קריית שאול. האנדרטה הוקמה ביוזמת ברית יוצאי האצ"ל, בתכנון האדריכלים אלברטו (אבי) ואוסקר פרישר. נחנכה ב-21 במאי 1992 ושופצה ב-2002. היא מעוצבת כמגן דוד תלת־ממדי אשר הקירות משני עבריו בנויים בגבהים שונים ויוצרים מכלול הפונה לירושלים. בחלק החיצוני נמצאים סמלי האצ"ל וצה"ל וכן אמרה של מנחם בגין: "חייהם מלחמה, מותם גבורה, קרבנם קדושה, זכרם נצח". בחלק הפנימי יש פרטים על הקרב, מפת הקרב ושמות 51 הנופלים. דוד ניב: מערכות הארגון הצבאי הלאומי, חלק שישי, עמ' 218 - 220, הוצאת הדר, 1980 מדיה וקבצים בנושא אנדרטת האצ"ל ברמלה בוויקישיתוף קרבות האצ"ל ברמלה אנדרטת האצ"ל, באתר go ramla חובשות האצ"ל שנהרגו בקרב רמלה, באתר דעת שלושה מלוחמי אצ"ל בקרב רמלה אותרו בקבר אחים, באתר nrg אברהם אילון, חטיבת גבעתי במלחמת הקוממיות, עמ' 584, הוצאת מערכות, 1959 מספר חללי האצ"ל הגדול ביותר היה בקרב על כיבוש רמלה, באתר ליכודניק אותה אמרה מופיעה גם באנדרטה לזכר 41 חללי התקפת האצ"ל על יפו
פורשיה סימפסון-מילר

פורשיה לוקרציה סימפסון-מילר (באנגלית: Portia Lucretia Simpson-Miller; ‏נולדה ב-12 בדצמבר 1945) היא מנהיגת האופוזיציה בפרלמנט של ג'מייקה. כיהנה פעמיים כראש ממשלת ג'מייקה ומכהנת כיו"ר מפלגת העם הלאומית. מצעה הסוציאליסטי של סימפסון-מילר ומפלגתה מתבסס על העצמת מיעוטים, נשים ואוכלוסיות מוחלשות ושיתוף-פעולה אזורי בין עמי הקריבים. פעילותה המשמעותית יותר היא העצמה של הלהט"ב במדינה בעלת מורשת הומופובית ביותר. סימפסון-מילר הפכה לראש הממשלה הראשון בהיסטוריה של ג'מייקה שדגלה בתקופת בחירות בזכויות אזרח רשמיות עבור להט"בים. סימפסון-מילר ציינה במהלך דיון בחירות שלשיטתה "אין בעיה לתת עמדות מסוימות של סמכות להומוסקסואלים במידה שהם בעלי הכשירות הנדרשת לתפקיד." בתחום האלימות ברחוב חל אך שיפור קל בתקופת שלטונה השנייה, אם כי המדינה נותרה בראש המדינות בהן נהרגים כל שנה מאות אנשים לכל 100,000 איש. נולדה במחוז סנט קתרין בג'מייקה. בשנת 1974 נבחרה למועצת העיר של קינגסטון כנציגת טרנצ'טאון מטעם מפלגת ה-PNP. חברת פרלמנט מאז 1976. בעלת תואר ראשון במינהל ציבורי מאוניברסיטת מיאמי (1997), MBA מאוניברסיטת קליפורניה בברקלי ובוגרת התוכנית לפיתוח מנהיגות על שם ג'ון פיצג'רלד קנדי באוניברסיטת הרווארד (1999). מאז 1989 ובמהלך 17 שנים רצופות בהן הייתה מפלגתה בשלטון כיהנה במספר משרדי ממשלה. בין היתר כיהנה כשרת העבודה, הרווחה והביטוח הלאומי, שרת הספורט, שרת התיירות ושרת השלטון המקומי. ב-2006, בעקבות פרישתו של ראש המפלגה וראש הממשלה המכהן פ. ג'. פטרסון, נבחרה למנהיגת מפלגתה והחליפה אותו במשרת ראש הממשלה, האשה הראשונה במדינתה שכיהנה כראשת ממשלה. בין היתר ביטלה אגרות בריאות לילדים והגדילה את הסיוע הממשלתי למשתכנים בעלי דירה ראשונה. סימפסון-מילר הייתה פוליטיקאית אהובה ומוערכת, אולם המשבר הכלכלי אליו נקלעה המדינה וטיפול כושל בנזקי ההוריקן דין שפגע באי באוגוסט 2007 גרמו להדחתה ולעליית מפלגת הלייבור של ג'מייקה היריבה בראשות ברוס גולדינג בבחירות שנערכו סמוך לאחר מכן. סימפסון-מילר הייתה לראשת האופוזיציה. ב-29 בדצמבר 2011 הובילה סימפסון-מילר את מפלגתה לניצחון בבחירות, על בסיס מצע של אחריות חברתית ושיתוף-פעולה אזורי בין עמי הקריבים. בנוסף לראשות הממשלה החזיקה סימפסון-מילר גם בתיק הביטחון, הפיתוח, המידע והספורט. בפברואר 2016 הפסידה מפלגתה את השלטון בהשיגה מושב אחד פחות מהמפלגה הליברלית המתחרה (32/31) ומילר שבה לראשות האופוזיציה. כינוי החיבה שלה הוא "Sista 'P'" ("האחות פי", בפטואה). ב-2012 נבחרה על ידי טיים מגזין לאחד מ-100 האישים המשפיעים ביותר בעולם. מדיה וקבצים בנושא פורשיה סימפסון-מילר בוויקישיתוף פורשיה סימפסון-מילר, ברשת החברתית פייסבוק פורשיה סימפסון-מילר, ברשת החברתית אקס (טוויטר) פורשיה סימפסון-מילר, ברשת החברתית אינסטגרם פרופיל בג'מייקה אובסרבר, 26 בפברואר 2006 Go, sista, כתבה על הבחירות בג'מייקה מן האקונומיסט, 7 בינואר 2012 Jamaica's PM Portia Simpson Miller's Popularity Plummets, 13 באוקטובר 2014 פורשיה סימפסון-מילר, באתר אנציקלופדיה בריטניקה (באנגלית) Portia Simpson Miller, טיים מגזין, 18 באפריל 2012
ניסיון הפיגוע בטיסת בריטיש איירווייז (1974)

ניסיון הפיגוע בטיסת בריטיש איירווייז התרחש ב-23 ביולי 1974. מטען חבלה הוטמן במטוס נוסעים של חברת בריטיש איירווייז על ידי ארגון הצבא האירי הרפובליקני הזמני, אך לא התפוצץ וסולק. היה זה הניסיון הראשון של הצבא האירי הרפובליקני הזמני לבצע חבלה במטוס נוסעים. המטוס, מדגם הוקר סידלי טריידנט, המריא מנמל התעופה של בלפסט שבצפון אירלנד בטיסת פנים שיעדה נמל התעופה לונדון הית'רו. נמצאו עליו 92 נוסעים ואנשי צוות. בין היתר נמצאו במטוס מפקד כוח השיטור המלכותי של אלסטר, אחד מחברי הפרלמנט של בריטניה ופוליטיקאי קנדי בכיר. בעת שהמטוס נמצא מעל הים האירי צלצל אלמוני אל מערכת העיתון Irish News בבלפסט, והודיע כי פצצה הוטמנה במטוס ועתידה להתפוצץ. טייסי המטוס הוזהרו, הסיטו את המטוס מנתיבו והנחיתו אותו בנמל התעופה של מנצ'סטר. יושבי המטוס פינו אותו באמצעות מגלשות החירום. המשטרה סרקה את המטוס וגילתה מתחת לאחד המושבים שקית נייר ובה מטען חבלה במשקל של 900 גרם. הוא לא התפוצץ לאחר שמנגנון הזמן שבו לא פעל כמתוכנן. המטען הורחק מהמטוס והושמד בפיצוץ מבוקר. הדרך שבה הוטמן המטען במטוס לא התבררה מעולם. ארגון הצבא האירי הרפובליקני הזמני טען לאחר האירוע כי לא התכוון להפעיל את המטען, אלא רק להוכיח כי ביכולתו להתגבר על אמצעי האבטחה בנמל התעופה בבלפסט. בעקבות האירוע דרש איגוד טייסי מטוסי הנוסעים הבריטי מהממשלה להדק את סידורי הביטחון בנמל התעופה. ניסיון הפיגוע בטיסת אל על מלונדון ידיעה על ניסיון הפיגוע, בעיתון Miami News ידיעה על ניסיון הפיגוע, באתר Flight Global ידיעה על ניסיון הפיגוע, בעיתון The Age ידיעה על ניסיון הפיגוע, בעיתון New Straits Times
ברודוויי בוגי ווגי

ברודוויי בוגי ווגי (באנגלית: Broadway Boogie-Woogie), יצירתו של פיט מונדריאן המוצגת במוזיאון לאמנות מודרנית שבעיר ניו יורק. היצירה צוירה בשנת 1943 בסגנון ציור מופשט גאומטרי, סגנון הצביעה הוא לוקאלי עבודת האומן עם המכחול אינה חשופה והיא מתארת בסגנון אבסטרקטי, במבט-על, את רחובות ניו יורק, הבנויים שתי וערב. מונדריאן, שהגיע לעיר שנים ספורות קודם לכן (בשנת 1940), הושפע מהתנועה התוססת במנהטן וממוזיקת הבוגי ווגי שאהב. מדיה וקבצים בנושא ברודוויי בוגי ווגי בוויקישיתוף אתר מומה
מותה האטי של לוסיאנה ב'

מותה האִטי של לוסיאנה ב' (בספרדית: La muerte lenta de Luciana B) הוא ספר מתח מאת הסופר הארגנטינאי גיירמו מרטינס שיצא לאור בשנת 2007. תרגום לעברית של הספר יצא לאור בשנת 2014. אל המְּסַפֵּר, שהוא סופר ומרצה לספרות (שמו אינו נמסר לקורא), מטלפנת לוסיאנה, ומבקשת להיפגש בעניין של חיים ומוות. לוסיאנה עבדה אצל המספר, עשר שנים קודם לכן, במשך חודש אחד, כקלדנית שהקלידה ספר שהכתיב לה. המספר נזקק לשירותיה משום שידו הייתה נתונה בגבס, ועל עבודתה המליץ בפניו המו"ל שלו, שידע שהיא פנויה למשך חודש, משום שהמעסיק הקבוע שלה בתפקיד זה, הסופר קלוסטר, נמצא בחו"ל לחודש. המספר פוגש את לוסיאנה, ומגלה שיופייה, שכבש את לבו, פחת מאוד במשך השנים. לוסיאנה מספרת לו שבמהלך השנים אבדה ארבעה מיקיריה: תחילה חברהּ טבע בים, שנים אחדות לאחר מכן מתו שני הוריה מפטריות רעל, ולבסוף נרצח אחיה. הוא סבורה שלכל המיתות הללו גרם קלוסטר, כנקמה על מות בתו היחידה הקטנה, מוות שאותו הוא מייחס לשרשרת אירועים שהחלה בתביעה על הטרדה מינית שהגישה נגדו לוסיאנה. היא שוטחת בפני המספר את בקשתה: שיעביר לקלוסטר את בקשת הסליחה שלה, על מנת שרצף המיתות ייפסק, משום שהיא חוששת שסבתה ואחותה הן הבאות בתור. המספר נפגש עם קלוסטר, ומציג לו את סיפורה של לוסיאנה, שאותו העלה על הכתב. קלוסטר אינו חולק על העובדות הבסיסיות שהציגה לוסיאנה, אך בעוד שהיא הסבירה כל מיתה כנובעת מרצון הנקמה של קלוסטר ויזומה על ידו, הוא מציג הסבר פשוט לכל פרט מעורר חשד שהציגה לוסיאנה, ואת המיתות הוא מציג כרצף אקראי של אירועים, שלרוע המזל פקדו את לוסיאנה. אם יש יד מכוונת לאירועים, הוא טוען, זו יכולה להיות ידה של לוסיאנה עצמה, לא פחות משזו יכולה להיות ידו. המספר אינו יודע באיזה משתי הגרסאות לבחור, אך בשובו משהות קצרה מחוץ לעיר מתברר לו שבהמשך לגל הצתות של חנויות רהיטים ברחבי העיר, עלתה באש גם חנות רהיטים שמעליה שכן בית האבות שבו התגוררה סבתה של לוסיאנה, וכתוצאה מכך נספו 14 מדיירי בית האבות, ובהם סבתה של לוסיאנה. המספר, הרואה בכך הוכחה לנכונות חששותיה של לוסיאנה, ניגש אל קלוסטר, ומשכנע אותו להגיע לפגישת פיוס עם לוסיאנה. השניים מגיעים לביתה של לוסיאנה, ואת השער פותחת להם ולנטינה, אחותה של לוסיאנה הצעירה ממנה בעשר שנים. המספר נדהם לגלות עד כמה יופייה של ולנטינה דומה לזה של לוסיאנה עשר שנים קודם לכן, ואף עולה עליו. בעודם עולים אל הבית, הם שומעים כיצד לוסיאנה קופצת אל מותה. בדלת הם מוצאים פתק שהשאירה, ובו נאמר: "לפחות שהיא תינצל". בלוויה של לוסיאנה מתברר למספר שבין קלוסטר לוולנטינה קיים קשר הדוק, שבוודאי החל קודם לכן. בנוסף לעלילת המתח שבספר, עולה בו גם סוגיית הסיבתיות לעומת האקראיות. בעוד לוסיאנה רואה סיבתיות מובהקת במיתות שפקדו אותה, קלוסטר מציג זאת כרצף של אירועים אקראיים, שאינו שונה מרצף של ארבע פעמים "עץ" בסדרה של הטלות מטבע. הספר הוא יצירה ארס פואטית – בין המספר לקלוסטר יש דיון נרחב בתהליך הכתיבה, וכן בשאלת השפעתה של המציאות על כתיבתו של קלוסטר, ושאלת השפעתה של כתיבתו של קלוסטר על המציאות. יש בספר אף התייחסות עצמית – לקראת פגישתו עם קלוסטר כותב המספר את סיפורה, שהוא חלק מהספר שלפנינו. מותה האִטי של לוסיאנה ב', באתר של הוצאת עם עובד אביבה זרקה, רומן בלשי בין סיבתיות לאקראיות, באתר הארץ, 7 באפריל 2014 ירון אביטוב, מות גיבורים ספרותיים, מקור ראשון, מוסף "שבת", 7 במרץ 2014, 7 במרץ 2014
Yeezus

Yeezus הוא אלבומו השישי של אמן ההיפ הופ האמריקאי קניה וסט. האלבום יצא לאור ב-18 ביוני 2013 על ידי חברות התקליטים רוק-א-פלה ודף ג'אם. וסט אסף שלל אמנים לשיתופי פעולה בהפקת האלבום, ביניהם Mike Dean, דאפט פאנק, 88-Keys, No I.D ו-Symbolyc One. האלבום קיבל ביקורות חיוביות ממבקרי מוזיקה אשר מחשיבים את האלבום אחת מהעבודות הטובות ביותר של וסט ושיבחו את האלבום על הצליל החדשני והשונה מעבודותיו הקודמות. אך למרות זאת האלבום התקבל בתגובות מעורבות על ידי הציבור עם דעות חלוקות אשר התעוררו לאחר שהאלבום דלף לרשת ארבעה ימים לפני שיצא באופן רשמי. האלבום הופיע לראשונה במצעד האלבומים בילבורד 200 במקום הראשון ומכר 327,000 עותקים בשבוע הראשון שלו. האלבום היה מועמד בשתי קטגוריות בפרסי הגראמי לשנת 2014, ביניהם אלבום הראפ הטוב ביותר. בשנת 2020 מגזין הרולינג סטון דירג את האלבום במקום ה-269 ברשימת 500 האלבומים הטובים ביותר בכל הזמנים המחודשת. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2013, וסיכום האלבומים של שנות ה-2010. בילבורד דירג את האלבום במקום ה-62 ברשימת "100 האלבומים הטובים ביותר של שנות ה-2010". בשנת 2019, מגזין הגרדיאן דירג את האלבום במקום ה-18 ברשימת "100 האלבומים הטובים ביותר של המאה ה-21". מגזין פיצ'פורק דירג את האלבום ברשימת "200 האלבומים הטובים ביותר של שנות ה-2010" במקום ה-15. בשנת 2019, מגזין הרולינג סטון ערך את רשימת "100 האלבומים הטובים ביותר של שנות ה-2010" ודירג את האלבום במקום ה-13. בשנת 2022 האלבום דורג במקום ה-17 ברשימת 200 אלבומי ההיפ-הופ הטובים ביותר בכל הזמנים של המגזין. מידע על האלבום Yeezus באתר MusicBrainz מידע על האלבום Yeezus באתר AllMusic האלבום Yeezus באתר Discogs Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) The A. V. Club, The 50 best albums of the 2010s, The A.V. Club, ‏2019-11-20 (באנגלית) The 100 best albums of the 21st century | Music | The Guardian, web.archive.org, ‏2019-09-13 The 200 Best Albums of the 2010s | Pitchfork, web.archive.org, ‏2019-11-06 Jon Dolan,Brittany Spanos,Simon Vozick-Levinson,Rob Sheffield,Charles Holmes,Christian Hoard,Joseph Hudak,Elias Leight,Suzy Exposito,Will Hermes,Angie Martoccio,David Browne,Hank Shteamer,Jon Freeman,Claire Shaffer,Brenna Ehrlich,Jonathan Bernstein,Jon Blistein,Nick Catucci,Brendan Klinkenberg,Danny Schwartz,Kory Grow, Jon Dolan, Brittany Spanos, Simon Vozick-Levinson, Rob Sheffield, The 100 Best Albums of the 2010s, Rolling Stone, ‏2019-12-03 (באנגלית אמריקאית) Charles Aaron,Mankaprr Conteh,Jon Dolan,Will Dukes,Dewayne Gage,Joe Gross,Kory Grow,Christian Hoard,Jeff Ihaza,Julyssa Lopez,Mosi Reeves,Yoh Phillips,Noah Shachtman,Rob Sheffield,Simon Vozick-Levinson,Christopher R. Weingarten, Charles Aaron, Mankaprr Conteh, Jon Dolan, Will Dukes, The 200 Greatest Hip-Hop Albums of All Time, Rolling Stone, ‏2022-06-07 (באנגלית אמריקאית)
אור יקרות (פירושונים)

האם התכוונתם ל... אור יקרות – שם קוד למערכת ישראלית שמטרתה הייתה לפגוע בניסיון כוחות הצבא המצרי לצלוח את תעלת סואץ אור יקרות - ספרו של רב אשר לוריא (נכד המהרש"ל) על הלכות נגעים קישור לספר באתר hebrewbooks.org
סטירלינג

האם התכוונתם ל... סטירלינג (מחוז) (אנ') סטירלינג (עיר) (אנ') סטירלינג סיל – מחדר פלוטוני רדוד – סיל המשתרע מתחת למרבית מרכז סקוטלנד טירת סטירלינג – טירה בסטירלינג שבסקוטלנד אישים ג'יימס סטירלינג – מתמטיקאי סקוטי נוסחת סטירלינג – נוסחה מתמטית מספר סטירלינג – מספר דמוי המקדמים הבינומיים, המופיע במגוון בעיות קומבינטוריות. מספרים אלו נקראים על-שם ג'יימס סטירלינג דייוויד סטירלינג – קצין בצבא בריטניה במלחמת העולם השנייה, מקים יחידת הקומנדו הבריטית SAS לינדסי סטירלינג – מוזיקאית, כנרת ומלחינה אמריקאית סטירלינג מוס – נהג מרוצים בריטי, אלוף פורמולה 1 רוברט סטירלינג (אנ') – כומר וממציא סקוטי מנוע סטירלינג – מנוע בעירה חיצונית רייצ'ל סטירלינג – שחקנית אנגלייה סטרלינג
נמל התעופה הבין-לאומי צ'הטרפטי שיוואג'י מהרג'

נמל התעופה הבין-לאומי צ'הטרפטי שיוואג'י מהרג' (בהינדית: छत्रपती शिवाजी आंतर्राष्ट्रीय विमानक्षेत्र, במראטהית: छत्रपती शिवाजी आंतरराष्ट्रीय विमानतळ) הוא נמל התעופה הראשי והגדול ביותר במומבאי. נמל התעופה הוא השני בנפח תעופה בהודו לאחר נמל התעופה הבינלאומי אינדירה גנדי בניו דלהי, ודורג במקום ה־48 כשדה התעופה העמוס ביותר בעולם. נמל התעופה נקרא על שמו של קיסר האימפריה המראטהית במאה ה־17 צ'הטרפטי שיוואג'י (אנ') וקוד IATA של שדה התעופה – "BOM" – נגזר מבומביי, שמה הקודם של מומבאי. השדה בנוי כולו על האי סאלסט (אנ'). ב־24 בנובמבר 2017 עברו בנמל 969 טיסות באותו היום ובכך נשבר השיא של "הכי הרבה טיסות ביום על מסלול אחד בלבד". מדיה וקבצים בנושא נמל התעופה הבין-לאומי צ'הטרפטי שיוואג'י מהרג' בוויקישיתוף אתר האינטרנט הרשמי של נמל התעופה הבין-לאומי צ'הטרפטי שיוואג'י מהרג' (באנגלית) אתר האינטרנט הרשמי של נמל התעופה הבין-לאומי צ'הטרפטי שיוואג'י מהרג' (באנגלית) נמל התעופה הבין-לאומי צ'הטרפטי שיוואג'י מהרג', ברשת החברתית פייסבוק נמל התעופה הבין-לאומי צ'הטרפטי שיוואג'י מהרג', ברשת החברתית אקס (טוויטר) נמל התעופה הבין-לאומי צ'הטרפטי שיוואג'י מהרג', ברשת החברתית אינסטגרם נמל התעופה הבין-לאומי צ'הטרפטי שיוואג'י מהרג', ברשת החברתית LinkedIn נמל התעופה הבין-לאומי צ'הטרפטי שיוואג'י מהרג', סרטונים בערוץ היוטיוב בלומברג (2017-11-27). "969 טיסות ב-24 שעות – שדה התעופה ששבר שיא עולמי". TheMarker. נבדק ב-2017-11-30. ערך זה הוא קצרמר בנושא שדות תעופה ובנושא הודו. אתם מוזמנים לתרום לוויקיפדיה ולהרחיב אותו.